贈友人三首 三
作者：李白
朝代：唐

paragraphs: 慢世薄功業，非無胷中畫。
謔浪萬古賢，以爲兒童劇。
立產如廣費，匡君懷長策。
但苦山北寒，誰知道南宅。
歲酒上逐風，霜鬢兩邊白。
蜀主思孔明，晉家望安石。
時人列五鼎，談笑期一擲。
虎伏被胡塵，漁歌遊海濱。
弊裘恥妻嫂，長劒託交親。
夫子秉家義，羣公難與隣。
莫持西江水，空許東溟臣。
他日青雲去，黃金報主人。